Banhogg

Rett ved Ka'ir, på den nordøstlige siden, ligger Banhogg. Til tross for det dramatiske navnet er den en fredelig, liten by, som hovedsaklig sysler med jordbruk. Byen bærer preg av å ligge rett ved Ka'ir, for behovet for et pulserende handelssenter har aldri meldt seg. Byen har ikke noe sentralt torv, og heller ingen egentlige forretninger å snakke om. Det er mulig å skaffe enkle dagligvarer i små boder på hushjørnene, men handel er ikke i høysetet i byen, rett og slett fordi byens beboere for en stor del er selvbergede.

Byen er fylt med bolighus, som stort sett huser bønder. Åkrene ligger rundt byen, og har gjerne et lite uthus rett ved, men bøndene bor altså inne i selve byen. Borgermesteren velges blant de fastboende, og heter for tiden Rothorn.

I 2T433 ble Banhogg offer for et terrorangrep fra en wyvernetilbedende kult, og brant ned til grunnen. Oppbygningen er i full gang, og håndverkere fra hele området har dratt dit for å hjelpe til med å bygge byen opp igjen.